પેશાવર : પાકિસ્તાનમાં આ વર્ષે સેનાને ટાર્ગેટ બનાવીને કરવામાં આવેલા હજુ સુધીના સૌથી ભીષણ હુમલાના પરિણામ સ્વરૂપે પાકિસ્તાનમાં ભારે અંધાધુંધી ફેલાઈ ગઈ છે. પાકિસ્તાનના આ હિંસાગ્રસ્ત શહેરમાં ભારે હથિયારો સાથે સજ્જ તાલિબાની ત્રાસવાદીઓએ આજે હવાઈદળના બેઝની અંદર હુમલો કર્યો હતો. સાથે-સાથે તેની અંદર બનેલી એક મસ્જિદમાં પણ હુમલો કર્યો હતો. આ ભીષણ હુમલામાં ઓછામાં ઓછા ૧૭ લોકોના મોત થયા હતા. અને અન્ય ૩૦ ઘવાયા હતાં.